PATIENTVEJLEDNING

Indholdet i denne vejledning er godkendt af Dansk Selskab for Ambulant Kirurgi

Oline Langballe

**Generel vejledning til operation i lokalbedøvelse**

**Før operationen**

Undlad at smøre creme på huden. Eventuelle hår fjernes dagen før med en barbermaskine på et område omkring operationsstedet. Du bedes venligst undlade at påføre dufte på operationsdagen.

**Operationen**

Huden desinficeres med klorhexidinsprit, jod eller lignende. Huden lokalbedøvelses, hvilket svier og spænder i ca. 1 minut. Man kan ved operationen ofte mærke berøring, men ikke smerte. Operationen varer 15-30 minutter.  
Såret lukkes med en tråd, der skal fjernes efter 7-14 dage i klinikken.

**Efter operationen**

Lokalbedøvelsen holder i 1-2 timer.  
Medmindre andet er aftalt, kan anvendes smertestillende som Panodil, Kodimagnyl eller Ipren.

*Forbinding*: Såret dækkes med Micropore (papirplaster), som skal blive siddende til trådene fjernes. Det anbefales at anvende denne type plaster på såret de næste par måneder for, at arret skal blive pænere. Plastret kan købes på apoteket.

*Restriktioner*: Medmindre andet er aftalt er der ingen restriktioner i, hvad man må; dog frarådes badning i svømmehal og havvand, indtil trådene er fjernet. Den første dag må man fraråde større træning.  
Husk at ringe om svar på vævsprøver.

*Komplikationer:*

I sjældne tilfælde kommer der blodansamling, som oftest forsvinder af sig selv efter nogle dage til uger.  
I yderst sjældne tilfælde kommer der betændelse.  
I meget sjældne tilfælde bliver ar grimme eller fortykkede.

I yderst sjældne tilfælde udvikles en overfølsomhedsreaktion mod lokalbedøvelse; dette kræver hurtig behandling eller eventuel indlæggelse på hospital.

Ved større blødning, blodansamling eller tegn på betændelse (rødme, varme, hævelse, temperatur over 38,5) kontaktes klinikken, vagtlæge eller skadestue.

**Afbud**

Hvis du er forhindret i at møde til den aftalte tid, bedes du kontakte klinikken på 39 64 14 80 og melde afbud eller rykke din tid.

**Aftalt tid til operation dag 20 kl.**